
Abuziva hotărâre a Curţii Constituţionale a României (CCR) 
prin care s-a decis anularea primului tur și reluarea alegerilor 
prezidenţiale nu a fost publicată încă în Monitorul Oficial, 
fapt care naște mari semne de întrebare. Nu se dorește 
desconspirarea principalilor autori și comanditari ai acesteia? 
Nu se dorește ca românii să afle că a fost concepută și chiar 
redactată în mare sau în esenţă în alte laboratoare? Nu se 
dorește să se vadă că, la ședința de judecată anunţată iniţial 
ca ședință informală și în care CCR a adoptat în pripă 
hotărârea de anulare a procesului electoral prezidenţial, nu a 
fost prezent și un reprezentant al Ministerului Public, 
respectiv un procuror de la Parchetul de pe lângă Înalta 
Curte de Casaţie și Justiţie, în calitate de reprezentant al 
intereselor statului român? 


Judecătorii CCR sunt desemnați și dirijaţi politic 


Conform legii organice (Legea nr. 47/1992 privind organizarea 
și funcţionarea Curţii Constituţionale), CCR este compusă din 9 
judecători numiţi pe o perioadă de 9 ani, din care trei 
judecători sunt desemnaţi de Camera Deputaţilor, trei de 
Senat și trei de președintele României. Deși articolul 4 
alineatul 1 din legea susmenţionată prevede că judecătorii 
CCR sunt independenţi în exercitarea atribuţiilor lor, în 
realitate aceștia se află sub o conditionalitate politică având în 
vedere că au fost propuși și susținuți de grupuri parlamentare 
care reprezintă principalele partide politice sau au fost numiţi 
de președintele României, care, la rândul său, a fost propus și 
susținut de un partid politic ori de o coaliţie de partide. 
Punctual, dintre cei 9 judecători actuali ai CCR, patru au foști 
propuși și susținuți de PSD (Marian Enache, Cristian Deliorga, 
Gheorghe Stan, Bogdan Licu), patru de PNL (Livia Stanciu, 
Simina Tănăsescu, Mihaela Ciochină, Iuliana Scânteie, primii 
trei, din care doi au fost consilierii săi, fiind numiţi de 
președintele Klaus lohannis, care a fost candidatul acestui 
partid), iar unul de UDMR (Varga Atilla).În consecinţă, practic 
judecătorii CCR nu sunt cu adevărat independenţi, putând fi 
influențați de partidele politice care i-au propus și au susţinut 
desemnarea lor. 


Cu atât mai mult cu cât unii dintre judecătorii constituţionali 
au desfășurat anterior o lungă activitate politică în calitate de 
parlamentari ai unor partide politice ori s-au aflat în siajul 
unor grupări politice. Astfel, Marian Enache a fost deputat în 
patru legislaturi (în perioadele 1990- 2000 și 2012-2016), sub 
culorile FSN, PDSR, ApR, PSD, fiind desemnat judecător la CCR 
în 2016, în cursul ultimului mandat parlamentar. Varga Atilla a 
fost deputat UDMR din 1990 până în 2012, iar în 2016 a fost 
desemnat judecător la instanţa constituţională la propunerea 
UDMR. luliana Scânteie a activat în PNL, aflându-se în siajul 
grupului de la lași condus de deputatul Relu Fenechiu 
(condamnat pentru fapte de corupţie), care a promovat-o 


consilier la cancelaria primului ministru Călin Popescu 
Tăriceanu și apoi consilier al ministrului Justiţiei, Tudor 
Chiuariu (cu care a fost coleg la Facultatea de Drept a 
Universităţii A.I. Cuza din lași) și secretar general adjunct al 
Ministerului Justiţiei. După o perioadă a intrat în siajul fraţilor 
Alexandru Muraru (actualmente deputat și președinte al PNL 
lași) și Andrei Muraru (actualmente ambasadorul României în 
SUA), care au sprijinit-o să devină senator PNL de lași în 2016 
și în 2020, fiind desemnată judecător al CCR de către PNL în 
anul 2022, respectiv în cursul celui de-al doilea mandat de 
senator. 


Cristian Deliorga și Gheorghe Stan au ajuns în siajul PSD și au 
fost promovați judecători la CCR, ca și Marian Enache, cu 
sprijinul lui Liviu Dragnea, care era în perioada respectivă 
liderul partidului și președintele Camerei Deputaţilor și spera 
că aceștia îi vor fi de ajutor în rezolvarea problemelor sale 
penale. Bogdan Licu s-a aflat în siajul generalului Gabriel 
Oprea (fost fruntaș PSD, ulterior președinte al UNPR) și al 
generalului Florian Coldea (fost șef operativ al SRI), fiind 
promovat la instanţa constituţională de către actualul 
președinte al PSD, Marcel Ciolacu, în anul 2022. 


Cinci judecători nu au doctorat, iar patru nu au experienţă în 
magistratură 


Articolul 143 din Constituţia României stipulează, în ce 
privește condiţiile pentru numire, că judecătorii Curţii 
Constituționale trebuie să aibă pregătire juridică superioară, 
înaltă competenţă profesională și o vechime de cel puţin 18 
ani în activitatea juridică sau în învăţământul juridic. Prin 
pregătire juridică superioară, legiuitorul, adică Parlamentul, a 
avut în vedere nu numai absolvirea de studii superioare și 
obţinerea unei licenţe în drept la o facultate de profil 
acreditată, ci și aprofundarea acestora prin masterat și 
doctorat în materie. În acest spirit, în primele cinci legislaturi 
au fost desemnaţi judecători ai CCR absolvenţi eminenţi ai 


facultăţilor de drept, cu doctorat în materie, cu o experienţă 
apreciabilă și apreciată în magistratură (judecător sau 
procuror), cu o carieră prodigioasă în învățământul universitar 
și cu lucrări de specialitate publicate (studii, cursuri, cărti) de 
referinţă, în consonanţă cu uzanţele/cutumele europene și 
internaţionale. 


Prin această prismă, cinci din actualii judecători constituţionali, 
adică majoritatea acestora, nu au doctorat în drept (Cristian 
Deliorga, Gheorghe Stan, Bogdan Licu, Mihaela Ciochină, 
luliana Scânteie), patru nu au avut experienţă în magistratură 
(Marian Enache, Mihaela Ciochină, luliana Scânteie, Varga 
Atilla), iar șase nu au avut nici carieră universitară în 
învățământul juridic nici lucrări de specialitate publicate 
(Marian Enache, Cristian Deliorga, Gheorghe Stan, Bogdan 
Licu, Mihaela Ciochină, lulia Scânteie). Potrivit unor foști 
profesori sau colegi de an, nu mai puţin de șapte judecători 
(Cristian Deliorga, Gheorghe Stan, Bogdan Licu, Mihaela 
Ciochină, luliana Scânteie, Varga Atilla și chiar Simina 
Tănăsescu) au fost studenţi mediocri (doi chiar submediocri, ca 
să nu zicem proști) la facultăţile de drept absolvite. 


Sub aspectul profesiei juridice exercitate, domnul Marian 
Enache a fost avocat la barourile lași, Vaslui și București. 
Domnișoara Simina Tănăsescu a fost cadru didactic la 
Facultatea de Drept a Universităţii București, la care a ajuns la 
gradul de profesor universitar, iar în anul 2015 a fost numită 
consilier prezidenţial de către președintele Klaus lohannis. 
Domnișoara Mihaela Ciochină a fost functionar juridic în 
Senatul României, ultima funcţie deţinută fiind de director 
general al Direcţiei generale legislative, din care a fost 
promovată consilier prezidenţial de către președintele 
lohannis, tot în anul 2015. Domnișoara luliana Scânteie a fost 
consilier juridic la o firmă privată de asigurări (Allianz Țiriac 
Asigurări) și notar public în București. 


Domnul Varga Atilla a fost după absolvirea facultății în 1986, 
timp de trei ani, jurisconsult la Fabrica de conserve din orașul 
Carei judeţul Satu Mare, iar mai târziu cadru didactic la 
universitatea particulară Sapientia din Cluj Napoca, fondată de 
fostul episcop reformat Laszlo Tokes și finanțată de guvernul 
Ungariei, la care a ajuns la gradul de conferenţiar universitar. 
Domnii Cristian Deliorga și Bogdan Licu au fost procurori, iar 
domnișorul Gheorghe Stan a fost consilier juridic și apoi 
procuror. Doamna Livia Stanciu a fost procuror și judecător la 
Galaţi, unde a deţinut funcţiile de procuror la Parchetul de 
lângă judecătoria locală, judecător și președinte al Tribunalului 
și judecător al Curţii de Apel, după care a fost promovată 
judecător și apoi președinte al Înaltei Curți de Casaţie și 
Justiţie. 


4CCR 4CSAT inalta tradare +Klaus lohannis 


+Marcel Ciolacu 


